বিশ্বৰ ভিতৰতে সৰ্ববৃহৎ মন্দিৰটো চলিত মাহৰ ভিতৰতে ভক্ত সকলৰ বাবে মুকলি কৰি দিয়া হ'ব বুলি জানিব পৰা গৈছে।
পশ্চিমবংগৰ নদীয়া জিলাত বিশ্বৰ সৰ্ববৃহৎ এই মন্দিৰটো নিৰ্মাণ কৰি থকা হৈছে।
বৈদিক তাৰকাগৃহ মন্দিৰৰ এক লাখ বৰ্গ ফুট বহল প্ৰথম মহলাৰ নিৰ্মাণ কাৰ্য্য ইতিমধ্যে সম্পুৰ্ণ হৈছে বুলি জানিব পৰা গৈছে আৰু সমগ্ৰ মন্দিৰটোৰ নিৰ্মাণ কাৰ্য্য ২০২২ চনৰ ভিতৰত সমাপ্ত হ'ব।
বৰ্তমানলৈ প্ৰায় দুই কোটি কিলোগ্ৰাম চিমেণ্ট ব্যৱহাৰ হোৱা মন্দিৰটোৰ নিৰ্মাণ কাৰ্য্য এটা দশক পূৰ্বে আৰম্ভ কৰা হৈছিল।
বিশ্বৰ ভিতৰতে সৰ্ববৃহৎ মন্দিৰৰ আখ্যা পাবলগীয়া এই মন্দিৰটোৰ প্ৰতিটো মহলাই এক লাখ বৰ্গ ফুটৰ হ'ব।
সমগ্ৰ বিশ্বত বৈদিক সংস্কৃতি আৰু জ্ঞান প্ৰচাৰৰ উদ্দেশ্যে নিৰ্মাণ কৰা এই মন্দিৰটোৰ সৈতে আধুনিক আৰু বিজ্ঞানসন্মত পদ্ধতিৰে বৈদিক দৰ্শন উপস্থাপনৰ সুবিধা সংলগ্ন কৰা হৈছে।
৩৮০ ফুটি উচ্চতাৰ মন্দিৰটোত পশ্চিমীয়া ভাস্কৰ্ষ্যৰ প্ৰভাৱৰ বাবে বিশেষ ব্লু বলিভিয়ান মাৰ্বল ব্যৱহাৰ কৰা হৈছে।
"এই মন্দিৰটো প্ৰাচ্য আৰু পাশ্চাত্য ভাস্কৰ্য্যৰ আৰ্হিৰ এক সমন্বয়ত গঢ় লৈ উঠিব। ভিয়েটনামৰ পৰা মন্দিৰত ব্যৱহাৰ কৰা মাৰ্বল আমদানি কৰা হৈছে লগতে ভাৰতৰ মাৰ্বলো ব্যৱহাৰ কৰা হৈছে," বৈদিক তাৰকাগৃহ মন্দিৰৰ পৰিচালন সঞ্চালক সুধাভূজ দাসে কয়।
মন্দিৰটোৰ সৈতে ভক্ত সকলৰ বাবে বিশেষ জিৰণি গৃহৰো নিৰ্মাণ কৰা হ'ব। মন্দিৰটোৰ নিৰ্মাণ কাৰ্য্য সম্পুৰ্ণ হৈ উঠিলে ইয়াত লাখ লাখ ভক্তই একেলগে বহিব পৰা সুবিধা উপলব্ধ হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
